Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību”” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | Valsts un pašvaldību institūciju amatpersonu un darbinieku atlīdzības likuma:  - 7.panta ceturtā daļa 2010.gada 16.decembra likuma „Grozījumi Valsts un pašvaldību institūciju amatpersonu un darbinieku atlīdzības likumā” redakcijā,  - 16.panta otrā daļa 2011.gada 16.jūnija likuma „Grozījumi Valsts un pašvaldību institūciju amatpersonu un darbinieku atlīdzības likumā” redakcijā.  Ministru kabineta noteikumu projekta izstrāde nepieciešama arī, lai novērstu atsevišķu normu interpretāciju un nodrošinātu to viennozīmīgu piemērošanu. |
| 2. | Pašreizējā situācija un problēmas | Lai nodrošinātu viennozīmīgu normu piemērošanu, nepieciešams precizēt normu par mēnešalgu aprēķinu amatpersonām (darbiniekiem), kurām noteikts summētais darba laiks. No pašreizējās punkta redakcijas tieši neizriet, kāds stundu skaits (gada vidējais stundu skaits vai mēneša darba stundu skaits) piemērojams aprēķinot mēnešalgu, jo tiesību normā šobrīd nav precīzi atrunāts lietotais termins „atbilstošais stundu skaits”. Jānodrošina vienota pieeja Neatliekamās medicīniskās palīdzības dienesta brigādes, kuru veido gan ārstniecības personas, gan operatīvā transportlīdzekļa vadītāji, piemaksas par īpašu risku noteikšanai.  Valsts un pašvaldību institūciju amatpersonu un darbinieku atlīdzības likuma (2011.gada 16.jūnija likuma „Grozījumi Valsts un pašvaldību institūciju amatpersonu un darbinieku atlīdzības likumā” redakcijā) 16.panta otrā daļa (2012.gadā netiks piemērota) nosaka maksimālo prēmijas apmēru (samazināts uz 75% no mēnešalgas) saskaņā ar ikgadējo darbības un tās rezultātu novērtējumu. Nepieciešams Ministru kabineta regulējums prēmijas apmēra gradācijai atkarībā no novērtēšanas rezultāta. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Noteikumu projekts paredz precizēt normas par faktiskās mēnešalgas aprēķinu amatpersonām (darbiniekiem) – ārstniecības personām, Valsts ieņēmumu dienesta amatpersonām un darbiniekiem u.c., kuriem noteikts summētais darba laiks. Precizējums nepieciešams, jo no pašreizējās noteikumu 8.punkta redakcijas tieši neizriet, kāds stundu skaits (gada vidējais stundu skaits vai mēneša darba stundu skaits) piemērojams, aprēķinot mēnešalgu (šobrīd ārstniecības personām). Tiesību normā nav precīzi atrunāts lietotais termins „atbilstošais stundu skaits”, tāpēc normu sakārtošanai un viennozīmīgai piemērošanai tiek paredzēts, ka faktiskās mēnešalgas aprēķinam ir izmantojama atbilstoši šo noteikumu 31.punktam aprēķinātā stundas algas likme un attiecīgā kalendāra gada vidējais darba stundu skaits mēnesī.  Noteikumu projekts paredz veikt tehnisku grozījumu noteikumu Nr.1651 6.pielikuma 10.punktā – svītrojot vārdus „proporcionāli izsaukumā pavadītajām stundām” – paredzot, ka Neatliekamās medicīniskās palīdzības dienesta ārstniecības un ārstniecības atbalsta personas, kuras strādā neatliekamās medicīniskās palīdzības brigādēs, kā arī anestezioloģijas, reanimatoloģijas un intensīvās terapijas nodaļu speciālisti par darbu paaugstināta riska apstākļos saņem piemaksu līdz 25% no viņiem noteiktās mēnešalgas.  1) Šobrīd spēkā esošais regulējums nosaka atšķirīgi pieeju NMP brigāžu personāla piemaksu piemērošanā par darbu paaugstināta riska apstākļos, jo atbilstoši noteikumu Nr.1651 6.pielikuma 14.punktam NMP operatīvo transportlīdzekļu vadītājiem piemaksa par darbu paaugstināta riska apstākļos ir noteikta par visu laiku, savukārt, atbilstoši 10.punktam NMP dienesta ārstniecības un ārstniecības atbalsta personām proporcionāli izsaukumā pavadītajam laikam. Līdz ar to ir nepieciešams svītrot vārdus „proporcionāli izsaukumā pavadītajām stundām”, nodrošinot vienlīdzīgu pieeju piemaksas par risku piemērošanā NMP brigāžu personālam- gan transportlīdzekļu vadītājiem, gan ārstniecības personām. Jāatzīmē, ka brigāžu personāls - gan transportlīdzekļu vadītāji, gan ārstniecības un ārstniecības atbalsta personas, veicot savus amata pienākumus, t.i., dodoties izsaukumā, ir vienlīdzīgi pakļauti riskam. Turklāt, šāda piemaksas piemērošana bija paredzēta MK 30.11.2006 noteikumos Nr.980 „Noteikumi par darba samaksu ārstniecības personām”.  2) Piemaksa par darbu paaugstināta riska apstākļos anestezioloģijas, reanimatoloģijas un intensīvās terapijas nodaļu speciālistiem šobrīd tiek noteikta procentos no viņiem noteiktās mēnešalgas (kā arī tās bija paredzēts MK 30.11.2006 noteikumos Nr.980 „Noteikumi par darba samaksu ārstniecības personām”), jo šīs specialitātes ārstniecības personas neizbrauc izsaukumos, bet strādā slimnīcās dežūrās (operācijas zālēs) un tiem pastāv saindēšanas risks (anestezioloģijas vielu noplūdes gadījumā), ka arī tiem ir jāveic mākslīgo elpināšanu pacientiem, kā arī citās ārstniecības personas veselībai kaitīgas manipulācijas.  Ņemot vērā, ka Neatliekamās medicīniskās palīdzības dienesta brigādi veido gan ārstniecības personas, gan operatīvā transportlīdzekļa vadītāji, turklāt brigādes darba apstākļi ievērojami neatšķiras nav pamata atšķirīgai pieejai piemaksas par darbu paaugstināta riska apstākļos piemērošanai. Pēc būtības operatīvo transportlīdzekļu vadītājiem darbs nav klasificējams kā bīstams, bet gan pastāv darba vides risks, kas saistīts ar paaugstinātu psiholoģisko vai fizisko slodzi darba izpildes gaitā.  Norāde, uz kādu Valsts un pašvaldību institūciju amatpersonu un darbinieku atlīdzības likuma pantu pamata noteikumi ir izdoti, iekļauta grozījumu projektā, lai nodrošinātu hronoloģisku secību izdošanas pamatā minētajām normām saistībā ar Valsts un pašvaldību institūciju amatpersonu un darbinieku atlīdzības likumā veiktajiem grozījumiem. Ministru kabineta 2009.gada 22.decembra noteikumos Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību” izdošanas pamatā minētā 7.panta ceturtā daļa tika izteikta jaunā redakcijā ar likumu „Grozījumi Valsts un pašvaldību institūciju amatpersonu un darbinieku atlīdzības likumā”, kas pieņemti 2010.gada 16.decembrī (stājās spēkā 2011.gada 1.janvārī). Savukārt jau ar Ministru kabineta 2010.gada 7.decembra noteikumiem Nr.1108 „Grozījumi Ministru kabineta 2009.gada 22.decembra noteikumos Nr.1651 „Noteikumi par valsts un pašvaldību institūciju amatpersonu un darbinieku darba samaksu, kvalifikācijas pakāpēm un to noteikšanas kārtību”” norāde tika izteikta esošajā redakcijā.  Noteikumu projekts paredz prēmijas apmēra gradāciju atkarībā no ikgadējās darbības un tās rezultātu novērtēšanas rezultāta. |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Valsts un pašvaldību institūciju amatpersonas un darbinieki. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Nav attiecināms |
| 4. | Tiesiskā regulējuma nefinansiālā ietekme | Nav attiecināms |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav |

*Anotācijas III, IV, V, VI, VII sadaļa  nav attiecināms.*

Finanšu ministrs A.Vilks

I.Ošiņa;

2011.07.13. 10:32

927

67095599; fakss 67095541

[Inga.Osina@fm.gov.lv](mailto:Inga.Osina@fm.gov.lv)